《昭台怨二首》
明代·魏学礼

别馆芙蓉暗，闲房翡翠寒。
漏催千夜尽，宫锁一春残。
芳岁惊流水，容华泣楚兰。
谁怜愁坐意，新月在楼端。

作者简介：苏州府长洲人，字季朗。诸生，才名甚重。与刘凤共相唱酬，合刻其诗名《比玉集》。以岁贡除润州训导，擢国子学正，诏刻《十三经注疏》，委以校雠。升广平府同知，以不受私嘱被劾，罢归，侨寓荆溪，年七十八卒。